Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1385

b) a szakítószilárdság jelentős csökkenése, hacsak ez nem jár szakadási nyúlás legalább arányos növekedésével. Megjegyzés: A műanyag hordókra és kannákra, valamint az összetett (műanyag) csomagolásokra vonatkozóan, amelyek nagy molekulatömegű polietilénből készülnek, lásd a 4.2.6 pontot is. 4.2.6 A 3.1.7 pont szerinti hordóknál és kannáknál, valamint – ha szükséges – a 3.1.18 pont szerinti összetett (műanyag) csomagolásoknál, amelyek olyan nagy molekulatömegű polietilénből készülnek, amely a következő specifikációknak megfelel: – relatív sűrűsége 23 ˚C-on, egy órán át tartó 100 ˚C-on végzett kondicionálás után ≥ 0,940; – folyási mutatószáma 190 ˚C-on 21,6 kg terhelés mellett ≤ 12g/10 min. A jelen Függelék Mellékletének 2. Fejezetében található anyagjegyzékben felsorolt folyadékokkal szembeni kémiai összeférhetőség standardfolyadékokkal (l. a jelen Függelék mellékletének 1. Fejezetét) is meghatározható a következő módon: E csomagolóeszközök kielégítő kémiai összeférhetősége bizonyítható háromhetes 40 ˚C-on végzett tárolással a megfelelő standard folyadékkal feltöltve; ha standardfolyadékként víz van megadva, a kémiai összeférhetőség bizonyítására nincs szükség. A tárolás első és utolsó 24 órája alatt a mintadarabokat zárószerkezetükkel lefelé kell állítani. A szellőztetőszerkezettel ellátott csomagolóeszközöket azonban egy-egy alkalommal csak öt percig kell ilyen helyzetben tartani. A tárolás után a mintadarabokat a 4.3.1–4.6.1 pontban előírt próbáknak kell alávetni. Ha egy csomagolóeszköz gyártási típusa megfelelt a standardfolyadékkal végzett engedélyezési próbának, a jelen Függelék mellékletének 2. Fejezetében felsorolt töltőanyagok fuvarozására minden további próba nélkül használható a következő feltételekkel: – a töltőanyag relatív sűrűsége nem haladhatja meg azt a sűrűséget, amelyet az ejtőpróba során az ejtési magasság, és a halmazolási próba során a terhelő tömeg meghatározásához használtak, – a töltőanyag gőznyomása 50 vagy 55 ˚C-on nem haladhatja meg azt a nyomást, amelyet a belső nyomásállósági próba során a próbanyomás meghatározásához használtak. 4.2.7 Ha a 3.1.7 pont szerinti hordók és kannák, valamint – szükség esetén – a 3.1.18 pont szerinti összetett csomagolások, amelyek nagy molekulatömegű polietilénből készültek, kiállták a 4.2.6 pont szerinti próbát, más töltőanyagokra is jóváhagyhatók, mint amelyek a jelen Függelék 2. Fejezetében szerepelnek. Ennek a jóváhagyásnak laboratóriumi vizsgálatokon kell alapulnia, amelyeknek bizonyítaniuk kell, hogy ezeknek a töltőanyagoknak a hatása a mintadarabokra gyengébb, mint a standardfolyadékoké. A figyelembe veendő károsodási folyamatok a következők: lágyulás duzzadás révén, feszültségi repedések keletkezése, molekuladegradációs reakciók. A relatív sűrűségre és a gőznyomásra a 4.2.6 pont szerinti feltételek érvényesek. 4.3 Ejtőpróba 4.3.1 A próbadarabok száma (gyártási típusonként és gyártónként) és a próbadarab helyzete az ejtőpróbához. A lapra való ejtéstől eltérő ejtőpróbáknál a tömegközéppontnak függőlegesen a felütközési pont fölött kell lennie. 2002/105/II. szám Csomagolóeszköz A próbadarabok száma A próbadarabok helyzete az ejtőpróbához

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes